《送林锡远帐勾罢官北引二首 其二》
宋代·刘弇

由来不敌是清才，尚喜相逢契此怀。直把唯阿平笑语，更将尔汝外形骸。

吾身方愧猿拘槛，君事何疑箭插靫。天子圣明思急策，试论弊事决阴霾。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。